Diari Oficial de la Generalitat Valenciana


Sumari del DOGV 8099, del 04-08-2017 (2017/7266)

Extracte de l'Ordre 17/2017, d'1 d'agost de 2017, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores i es convoquen les ajudes destinades al finançament de mesures actives del mercat de treball a través de l'execució de la contribució financera de Fons Europeus per a l'Adaptació a la Globalització, FEAG, expedient «EGF/2016/004 ES/Comunitat Valenciana Automotive», FEAG BOSAL-29, per al període 2017-2018.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8099

Data del DOGV
:   04-08-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/7266


Data del document
:   01-08-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Extracte

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * legislació

Extracte de l'Ordre 17/2017, d'1 d'agost de 2017, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores i es convoquen les ajudes destinades al finançament de mesures actives del mercat de treball a través de l'execució de la contribució financera de Fons Europeus per a l'Adaptació a la Globalització, FEAG, expedient «EGF/2016/004 ES/Comunitat Valenciana Automotive», FEAG BOSAL-29, per al període 2017-2018. [2017/7266]  
  
  
BDNS(Identif.):358210  
De conformitat amb el que preveuen els articles 17.3b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet dels quals pot consultar-se en la Base de Dades Nacionals de Subvencions:   
http://www.pap.minhap.gob.es/bdnstrans  
  
Primer. Beneficiaris i condicions  
Les ajudes podran ser sol·licitades per qualssevol corporacions locals de la Comunitat Valenciana o les entitats subjectes a dret públic dependents o vinculades a estes que exerceixen competències en matèria d'ocupació, així com les entitats sense ànim de lucre amb centre de treball a la Comunitat Valenciana en els estatuts de la qual figure que es dediquen a l'atenció a persones desempleades i disposen dels mitjans adequats corresponents. Els incentius podran ser sol·licitats pels destinataris finals de les ajudes amb l'excepció de l'incentiu a ocupadors, que complisquen les condicions establides en l'ordre.  
  
  
Segon. Objecte  
Aquesta convocatòria té per objecte la reinserció laboral de desempleats en el sector econòmic classificat en la divisió 29, fabricació de vehicles de motor, remolcs i semiremolcs de la NACE Revisió 2, que s'hagen produït a la Comunitat Valenciana en el període comprés entre el 30 de juny de 2015 i el 30 de març de 2016, ambdós dates inclusivament.  
  
Tercer. Quantia  
La subvenció es finançarà per un import global màxim de 1.334.000 euros, dels quals 1.006.400 euros corresponen a ajudes i 327.600 euros corresponen a incentius.  
  
Quart. Termini de presentació de sol·licituds  
El termini per a la presentació de sol·licituds de les ajudes serà de 15 dies hàbils a comptar de l'endemà de publicació de l'Orde en el Diari Oficial de la Generalitat Valenciana.  
El termini per a la presentació de les sol·licituds d'incentius per als que es complisquen els requisits, serà el comprés entre l'1 de juliol de 2018 fins al 31 d'agost 2018 ambdós inclosos.  
  
València, 1 d'agost de 2017.- El conseller d'Economia Sostenible, Sectors Productius, Comerç i Treball: Rafael Climent González.